झारखंड में सामने आए Coronavirus के 784 नए मामले, कोविड-19 से आठ और मरीजों की मौत
झारखंड में पिछले 24 घंटों में कोविड-19 के 784 नये मामले भी सामने आए जबकि इस दौरान संक्रमण से आठ और मरीजों की मौत होने से राज्य में इस महामारी से जान गंवाने वालों का आंकड़ा बढ़कर 775 हो गया।
रांची: झारखंड में पिछले 24 घंटों में कोविड-19 के 784 नये मामले भी सामने आए जबकि इस दौरान संक्रमण से आठ और मरीजों की मौत होने से राज्य में इस महामारी से जान गंवाने वालों का आंकड़ा बढ़कर 775 हो गया। स्वास्थ्य विभाग की तरफ से शुक्रवार को यह जानकारी दी गई। स्वास्थ्य विभाग की आज दिन में जारी रिपोर्ट के अनुसार राज्य में पिछले 24 घंटो में संक्रमण के 784 नये मामले दर्ज किये गये जिन्हें मिलाकर अब राज्य में संक्रमितों की कुल संख्या 90,486 हो गयी है। रिपोर्ट के अनुसार राज्य के 90486 संक्रमितों में से 80439 अब तक ठीक होकर अपने घरों को लौट चुके हैं। इसके अलावा 9272 अन्य संक्रमितों का इलाज विभिन्न अस्पतालों में जारी है। जबकि 775 अन्य की मौत हो चुकी है। बीते 24 घंटों के दौरान संक्रमण से मरने वालों में राजधानी रांची के ही पांच मरीज शामिल हैं जबकि पलामू, रामगढ़ और बोकारो में एक-एक संक्रमितों की मौत हुई है। राज्य में कुल 39349 नमूनों की जांच की गयी जिनमें से 784 संक्रमित पाये गये। इन संक्रमितों में रांची में 247, पूर्वी सिंहभूम में 233 और सराईकेला में 37 नये मरीज पाये गये।